السلام عليكم اخواني الاعزاء
كما عوتكم بعد كل خطوه انشر موضوع خاص بالتفاصيل .
اليوم الفحص الطبي في مستشفى ابن البيطار .
1. تم الوصول الى بوابة المستشفى الفرع الاول اي ركن المشفى يوجد كرفان استعلامات لدخول المراجع للمستشفى المذكور اعلاه وبعد اجتياز الكرفان تجد فاصل شرك حديد بي ارسي ومكان للجلوس من رصيف كونكريت تجلس .لحين وصول الموظف ساعه 8:30
2. يجلس الموظف وتشتغل الواسطى دخل هذا لا انت انتظر منا لموعدك طبعآ معدهم مواعيد وتسلسل مثل السفاره المهم انتظرت كتله اني ناصريه جاي من الصبح وشفة اهل بغداد عائله كبل دخل سلم جوازاته وصاحهم واني كاعد وسألتهم بشكد موعدكم كالو بال10 ونص شو ذوله صاحهم وي جماعة 8 الصبح المهم كلت هي خربانه عراقيين خلي اروح اعيط بيه كتله حبي انت كلت مواعيد اني موعدي 8 ونص والجماعه دخلتهم واني وراي طريق اي ليش كال ها انطيني جوازك اكتشفة ميمشون على الموعد على العرف و المجاملات .
3.بعد ما اخذ الجواز صاح حسين تعال ادخل دخلت لكيت جماعة ال8 ونص كلهم خلف الاستعلامات عائله وابنيه وامها واني .دخلنه وبقو تقريبآ 80 شخص بره الاستعلامات .
4. يوجد مركز عباره عن كرفانات متصله تصميم سندوج بنل مقسم مركز خاص لفحص iom ومجهز من قبلهم في ابن البيطار والموظفين من وزارة الصحه ايضآ يعني تابعين للمستشفى مخصصين لهذا العمل بايلوجي وممرضات وشعاعي وطبيب .
5. اول شي دخلنه قاعه صغيره صاحونه سلمونه كل واحد باج من 1 الى رقم 5 طبعآ رقم واحد عائله ورقم 2 بنيه وامها ورقم 3 ابنيه وحدها بكيس عن امها وابوها . ورجال نو وزوجته رقم 4 واني رقم 5 .
6. صاحونه بالتسلسل وقعنه يم بنيه اوراق الفحص ودكول البنيه اخوان الفحص يطلع خلال 3 اسابيع نخبركم بالتفاصيل والنتائج واذا حاب تعمل فحص الاعوز المناعي الايدز هذا خياري وليس اجباري وباقي الفحص كما يلي .
1. سحب دم
2. طول
3 وزن
4 عيون
5. ضغط تطلع منهاي الغرفه اتروح لغرفة الاشعه ياخذون اشعه للصدر اكو ورقه للملاحظه ازغيره بيها اسمك ورقم الكيس تنطيها الك البنيه الوقعتك على الاوراق هاي الورقه تنطيها للبنيه الشعاعيه يعني ام الاشعه حتى تخزن معلوماتك ضمن النظام الواضعة الهم iom بعدها اتروح للطبيب غرفه اخره .
الطبيب الطبيب . السؤال هل عندك امراض هل تعاني من شي لا اذا معندك شي بعدها تعاني من امراض نفسيه مراجع طبيب نفسي هم اذا ممراجع ادكول لا . بعدين تطلع من الطبيب تطلع للبيت وهاي هي .
اخوكم حسين العبادي